Document ID: 31994R1179

Komisijas Regula (EK) Nr. 1179/94
(1994. gada 25. maijs)
par prioritāro vielu pirmo sarakstu, kā paredzēts Padomes Regulā (EEK) Nr. 793/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 793/93 (1993. gada 23. marts) par esošo vielu riska faktoru novērtējumu un kontroli [1] un jo īpaši tās 8. un 10. pantu,
tā kā Regula (EEK) Nr. 793/93 paredz esošo vielu riska faktoru novērtēšanas un kontroles sistēmu un tā kā, lai uzsāktu šādu vielu riska faktoru novērtēšanu, ir lietderīgi norādīt prioritārās vielas, kam jāpievērš uzmanība;
tā kā tādēļ Regulas (EEK) Nr. 793/93 8. pants prasa, lai Komisija sagatavo prioritāro vielu sarakstu, un tā kā 8. pants tālāk norāda faktorus, ko ņem vērā, gatavojot minēto sarakstu;
tā kā Regulas (EEK) Nr. 793/93 10. pants paredz, ka attiecībā uz katru prioritāšu sarakstā esošo vielu dalībvalstij uzliek atbildību par tās novērtēšanu, un tā kā vielu iedalīšana nodrošina taisnīgu šīs nastas sadalījumu starp dalībvalstīm;
tā kā šīs regulas noteikumi ir saskaņā ar tās Komitejas atzinumu, kura izveidota atbilstīgi Regulas (EEK) Nr. 793/93 15. pantam,
IR PIEŅĒMUSI ŠO REGULU.
1. pants
Prioritāšu saraksts
1. Ar šo ir izveidots prioritāro vielu saraksts, un tas noteikts šīs regulas pielikumā.
2. Katrai prioritāšu sarakstā esošai vielai ar šo ieceļ par tās novērtēšanu atbildīgo dalībvalsti, un tā ir norādīta šīs regulas pielikumā.
2. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 25. maijā

Labels: 12
0
1
18